เลิฟ พอใจฟอร์มแข้งอินทรีเหล็ก เกมขยี้ยูเครน
สำนักข่าวต่างประเทศรายงานวันที่ 13 มิ.ย. ว่า โยอัคคิม เลิฟ กุนซือทีมชาติเยอรมนี พอใจกับผลงานของลูกทีม หลังเอาชนะยูเครน ไป 2-0 ประเดิมคว้า 3 แต้มแรกในศึกยูโร 2016 รอบแบ่งกลุ่ม กลุ่มซี ได้สำเร็จ,ซโคดราน มุสตาฟี โหม่งทำประตูในนาทีที่ 19 พาฝูงอินทรีเหล็กขึ้นนำไปก่อน  และในช่วงทดเจ็บท้ายเกม นาทีที่ 90+2 บาสเตียน ชไวน์สไตเกอร์ ที่เพิ่งลงมาเป็นตัวสำรอง ก็มายิงปิดกล่อง พา เยอรมนี เอาชนะ ยูเครน ไป 2-0 ขึ้นนำจ่าฝูงกลุ่มซี  โดยหลังจบเกม โยอัคคิม เลิฟ ออกมาแสดงความพอใจกับผลงานของลูกทีม พร้อมยินดีกับ บาสเตียน ชไวน์สไตเกอร์ ที่ยิงประตูได้ หลังโดนปัญหาบาดเจ็บรบกวนมาตลอดช่วงก่อนหน้านี้,เราวิ่งกันเยอะมากในช่วงครึ่งแรก แต่ดูเหมือนเรามีปัญหาบางอย่างและเสียบอลบ่อยครั้ง แต่ในครึ่งหลังเราทำได้ดีขึ้น ผ่านบอลได้อย่างรวดเร็วและครองเกมไว้ได้ แต่มันก็ไม่ง่ายกับการเจอแนวรับอันแข็งแกร่งและเกมโต้กลับสุดอันตรายของยูเครน แต่เราได้พบวิธีการแก้ไขปัญหานั้นในครึ่งหลัง และนั่นคือเหตุผลว่าทำไมผมถึงค่อนข้างพอใจ  ผมไม่แปลกใจเลยกับฟอร์มการเล่นของยูเครน ผมเคยเห็นพวกเขาในช่วงสองปีที่ผ่านมา และมันเป็นทีมที่ดีกว่าปี 2012 พวกเขาแข็งแกร่งมากทั้งเรื่องของร่างกาย เรื่องลูกกลางอากาศ และความเร็วทางริมเส้น พวกเขาสร้างความอันตรายได้ให้เราได้ ไม่มีข้อสงสัยใดๆในเรื่องนี้  ,ผมมีความสุขกับ บาสเตียน ชไวน์สไตเกอร์ จริงๆ หลังจากที่เขาทำงานอย่างหนักมาตลอดในช่วงไม่กี่เดือนที่ผ่านมา เขาก็ทำประตูได้เด็ดขาดเหลือเกิน เลิฟ กล่าว
โยอัคคิม เลิฟ กุนซือทีมชาติเยอรมนี พอใจกับผลงานของลูกทีม หลังเอาชนะยูเครน ไป 2-0 ประเดิมคว้า 3 แต้มแรกในศึกยูโร 2016 ได้สำเร็จ
ยูโร 2016,เยอรมัน,ยูเครน,โยอัคคิม เลิฟ,บาสเตียน ชไวน์สไตเกอร์,ข่าวกีฬา,ข่าว,ไทยรัฐออนไลน์